জেলার সব সেতুর স্বাস্থ্য পরীক্ষার নির্দেশ দিয়েছে পশ্চিম মেদিনীপুর প্রশাসন। পূর্ত দফতরকে এই নির্দেশ দেওয়া হয়েছে। পরীক্ষা করে রিপোর্ট দেবেন ইঞ্জিনিয়াররা। সেই মতো রোগ সারানোর ব্যবস্থা হবে। জেলাশাসক পি মোহনগাঁধী বলেন, “রাজ্য সরকারের নির্দেশে পূর্ত দফতর আগে থেকেই সেতুগুলো পরীক্ষা করছে। কংসাবতী, তমাল নদীর উপর যে সেতুগুলো রয়েছে সেগুলো বিশেষ ভাবে পরীক্ষার কথা পূর্ত দফতরকে বলা হয়েছে। বিশেষ করে যে সেতুগুলোর উপর দিয়ে জাতীয় সড়ক গিয়েছে। কোথায় কী দরকার রয়েছে সবই দেখা হচ্ছে।’’